**Ťapákovci**

(Subjektívna interpretácia)

**Obsah:**

Rodina Ťapákovcov je veľmi lenivá. Žijú v drevenom, vlhkom dome šestnásti. Nič ich nezaujíma a veľmi sa držia starých zvykov a tradícií svojich predkov ( napríklad keď majú ísť orať, nevšímajú si počasie, ale to či je piatok pretože ich rodina začínala orať vždy v piatok) . V dome žije aj žena najstaršieho brata Paľa- Iľa. Ktorú prezývajú kráľovná, pretože je panovačná a rada rozkazuje. Chce zmeniť zaostalý spôsob života Ťapákovcov ale jej reči sú Ťapákovcom na smiech. V dome žije aj setra bratov Ťapákovcov Anča- zmija. Túto prezývku dostala nielen pre choré nohy, ale aj pre jedovatý jazyk. Má peknú tvár ale kvôli svojmu postihnutiu vie, že sa nikdy nevydá. Doma vyšíva svadobné čepce nevestám, aby sa uživila. Tajne miluje suseda Jana Fuzákovie.

Iľa už ďalej nemôže vydržať v tesnom dome preto žiada svojho muža Paľa aby jej postavil dom. Nevesty sú urazené, keď o ich deťoch vyhlasuje, že sú choré kvôli nezdravému prostrediu. Preto Paľo s bratmi navezú tri vozy skál na dom. Ťapákovci odmietajú pokračovať, pretože nechápu prečo chce mať Iľa nový dom keď kedysi v dome žilo 42 ľudí a nič sa nestalo. Preto Iľa dá Paľovi dve možnosti: buď jej postaví nový dom alebo sa ona odsťahuje. Paľo ju však ignoruje, preto sa Iľa rozhodne.

Paľo odišiel do Ardieľa na ovce a Iľa išla slúžiť k pani rechtorke, aby mala kde bývať. Práca je však namáhavá a vyčerpávajúca. Čaká kedy sa Paľo vráti z Ardieľa a bude ju prosiť aby sa vrátila naspäť domov. Keď sa Paľo konečne vráti Iľu si však nevšíma. Na druhý deň sa Paľo ukáže v čistej a vyžehlenej košeli, čo znamená, že sa vie zaobísť aj bez nej. Anča jediná vie, že Iline pripomienky sú správne preto Paľa vždy provokuje. Nakoniec sa Paľo vyberie po Iľu. Neprosí ju však iba berie domov. Preto Iľa odmietne ísť s Paľom a ostáva ďalej slúžiť. Iľa sa nechce vrátiť k Ťapákovcom ale taktiež nechce ostať pracovať u pani rechtorky pretože práca je ťažká. Jej problém vyrieši notár, ktorý jej oznámi, že môže robiť len jednu prácu. Buď slúžku alebo pôrodnú babicu. Iľa odchádza do murovanej komory, ktorá patrí jej otcovi. Paľo sa nasťahuje k nej a po čase Paľo postavil žltý dom vedľa komory..

**Charakteristika hlavných postáv:**

Iľa- Paľova žena, je vzdelaná a pyšná. V dedine je pôrodnou babicou. Ťapákovci ju prezývajú kráľovná lebo je panovačná. Je cieľavedomá a spoločenská. Je predstaviteľka moderného a kultúrneho spôsobu života.

Anča- sestra bratov Ťapákovcov. Prezývajú ju zmija lebo sa s každým háda, vadí a jašterí. Má ochrnuté nohy preto sa plazí po rukách. V kútiku duše je veľmi citlivá, no je však nešťastná lebo pre svoju chorobu nikdy nebude nevestou. Tajne miluje Jana Fuzákovie. Je zatrpknutá a nahnevaná na celý svet. Nenachádza na tomto svete žiadneho potešenia a to sa jej odzrkadľuje na jej povahe.

Paľo- najstarší z bratov Ťapákovcov. Je nerozhodný a málovravný. Ilin muž.

**Dramatická krivka:**

Úvod: jar u Ťapákovcov

Zápletka: nezhody Ile a Ťapákovcov

Vyvrcholenie: Iľa sa chce nasťahovať do nového domu

Obrat: Iľa nakoniec splní všetky svoje vyhrážky- odchádza od Paľa

Záver: Iľa sa vráti k Paľovi a postavia si nový dom

V tejto novele sa mi najviac páčila postava Ile, pretože chcela zmeniť zaostalý život Ťapákovcov. Navyše bola vzdelaná a bola pôrodnou babicou. Nepáčilo sa mi však prostredie, v ktorom Ťapákovci žili. Vlhký a malý dom, v ktorom sa tlačili šestnásti ľudia. O domácnosť sa starala len Iľa a zvyšní z Ťapákovcov boli leniví a celý deň nič nerobili. Zanechalo to vo mne zmiešané pocity. Našťastie sa po odsťahovaní Paľa a Ile sa Ťapákovci umúdrili a nevesty sa začali starať o domácnosť. Celkovo sa mi táto novela veľmi páčila.